Powell o tragediji u Aziji (7/1/05) - 2005-01-06
Učinit ćemo sve što je potrebno da bismo dali potrebnu podršku zemljama u regiji
Više od 150 tisuća ljudi poginulo je u tsunamijima, potresom izazvanim plimnim valovima, koji su 26. prosinca poplavili dijelove Tajlanda, Indije, Šri Lanke, Indonezije i drugih zemalja Indijskog oceana. Prema procjenama, posljedicama tsunamija izloženo je još tri do pet milijuna ljudi. Mnogi su ostali bez krova nad glavom i nemaju pristup hrani, smještaju i zdravstvenoj skrbi. Najteže je pogođena Indonezija, gdje je prijavljeno gotovo stotinu tisuća mrtvih, uz desetke tisuća nestalih i više od tri tisuće izbjeglica. Američki državni tajnik Colin Powell nalazi se u posjetu zemljama pogođenim tsunamijima. U Bangkoku u Tajlandu, razgovarao je s tajlandskim premijerom Thaksinom Shinawatrom. "Mi smo, naravno, jasno pokazali da ćemo učiniti sve što je potrebno da bismo dali potrebnu podršku zemljama u regiji," kazao je Powell. Državni tajnik Powell dodao da su razmjeri ove tragedije nadilaze razumijevanje. "Nikada nisam vidio niti jedan događaj koji je pogodio dvanaest zemalja i izazvao takav nevjerojatan gubitak života. Kada vidite što se događa u Indoneziji i Šri Lanki, vidite da se doista radi o tragediji ogromnih proporcija," rekao je. Humanitarni djelatnici kažu da za gotovo dva milijuna ljudi treba osigurati hranu i zdravstvenu skrb. James Kunder, dužnosnik američke Agencije za međunarodni razvoj USAID, kaže da pomoć preživjelim žrtvama u pokretanju obnove također predstavlja jedan od prioriteta. "Naše ekipe za procjenu štete nam kažu, a mediji javljaju da je psihološke i društvene dimenzije ove krize vrlo ozbiljne. Ljudi su još uvijek dezorijentirani i šokirani razmjerima razaranja. Naša prethodna iskustva iz kriza ove veličine kažu nam da je važno da se ljudi vrate na posao," izjavio je Kunder. Zemlje svijeta, nevladine organizacije i Ujedinjeni narodi obećali su izdvojiti više od dvije milijarde dolara. Sjedinjene Države najavile su da će izdvojiti 350 milijuna dolara. Kako je rekao predsjednik George Bush, "Svijet će zajedno preboljeti ovaj gubitak i preživjeti ovo uništavanje."